Nikolai Ostrovski

Nikolai Alekseievitx Ostrovski (; ; Vilija, Rivneko oblasta, Volhiniako gobernazioa, 1904ko irailaren 29aGreg./irailaren 16aJul. - Mosku, 1936ko abenduaren 22a) ukrainar jatorriko sobietar idazlea izan zen.

Hainbat eskuzko lanbidetan aritu ondoren, 1917an boltxebike aktibista bihurtu zen. 1918an Komsomol eta Armada Gorriarekin bat egin zuen eta Errusiako Gerra Zibilean parte hartu zuen, eta bertan zauritu eta tifusa hartu zuen. 1924an Sobietar Batasuneko Alderdi Komunistan sartu zen.

Elbarri eta itsu, 1930ean Altzairua nola tenplatu zen () eleberria idatzi zuen. Errealismo sozialistaren eleberri honek eragin handia izan zuen sobietarren munduan. Egunkarietarako artikuluak ere idatzi zituen eta irratian hitzaldiak egin zituen. Idazle Proletarioen Batasuneko Moskuko adarreko kide izan zen, eta 1934an Sobietar Idazleen Batasunean sartu zen. Bere heriotza goiztiarrak Ukrainan Errusiako Gerra Zibilari buruzko Ekaitzetik jaioa () eleberria amaitzea eragotzi zion.

Kategoria:Ukrainako eleberrigileak
Kategoria:Errusierazko idazleak
Kategoria:XX. mendeko idazleak
Kategoria:Idazle itsuak
Kategoria:Ukrainako komunistak
Kategoria:Errusiako Gerra Zibileko militarrak
Kategoria:Moskun hildakoak
Kategoria:Leninen Ordenarekin sarituak
Kategoria:Boltxebikeak
Kategoria:Sobietar Batasuneko Alderdi Komunistako kideak